Frank Dehli

Frank Svein Dehli (født 5. februar 1935 i Oslo) er en norsk journalist og programleder. 

Etter å ha gått Statens gymnastikkskole var han  idrettsoffiser ved en befalsskole (1955), var han til sjøs (Marokko, Algerie, Sicilia og Spania). Han arbeidet i industrien og  studerte realfag ved Universitetet i Oslo før han i 1960 tok Journalistakademiet. 

Dehli var så hos Adresseavisen i fem år, før han sommeren 1967 begynte å arbeide i NRK og Dagsrevyen.  Dehli ledet sendingen under månelandingen i 1969. Han var også kanalvert i 1993, og gikk i 1995 over fra nyhetsavdelingen til pressetjenesten. 

Siden 1990 har Dehli også vært skipper på charterbåter i Middelhavet.  Han er far til matematikeren Magnus Dehli Vigeland som i 1997 vant Abelkonkurransen og 1999-2000 ledet Newton (TV-program).

Meritter 
 Dagsrevyen (1967). 
 Kveldsforum (1973). Daglig aktualitetsprogram med Frantz Saksvik 
 Ukespeilet (1975). Lørdagsprogram.
 Operasjon kano (1976). Skuespiller («Onkel Frank») og regissør. Barnefilm med Knut Vadseth.
 Du bor (1979). Utviklingsprogram for voksne om nærmiljøet
 På plakaten (1980–82). Serie med Åse Kleveland
 Lørdagsrevyen (1985)
 Tegn i tiden (1990)
 Helt typisk (1992). Sommerserie i fire episoder med Renie Thorleifsson
 Helsestudio (1993). TV-serie om helse og kosthold.
 Mannfolk (1994). TV-serie med intervju av menn.
 Victory (1999). Livsstilsblad. Redaktør.
 Señor Lyng (Skald forlag, 2005). Bok om Bjørn Lyng, utgitt på spansk. Tidligere utgave utgitt i 1994.

Referanser

Eksterne lenker 
 

Journalister i Adresseavisen
NRK-journalister
Norske kanalverter i NRK
Programledere for NRK
Personer fra Oslo